**ΑΡΧΑΙΑ ΠΡΟΣΑΝΑΤΟΛΙΣΜΟΥ Γ΄ΛΥΚΕΙΟΥ**

**ΠΑΡΑΛΛΗΛΑ ΓΙΑ ΤΟ ΕΡΓΟ «ΠΡΩΤΑΓΟΡΑΣ» ΤΟΥ ΠΛΑΤΩΝΑ**

**↘Α. Η ἔντεχνος σοφία (ἡ περὶ τὸν βίον σοφίαν, ἡ ἄλλη [τέχνη] ἡ τῆς Ἀθηνᾶς, ἡ**

**τέχνη, ἡ δημιουργική τέχνη) και τα ευεργετικά αποτελέσματά της. Ομοιότητες και**

**διαφορές μεταξύ του μύθου του Πρωταγόρα και αναφορών στα παρακάτω κείμενα:**

Δοξάζω τον θεό που από τη ζωώδη σύγχυση οδήγησε τη ζωή μας στην τάξη,

εμφυτεύοντας σε εμάς πρώτα απ’ όλα τη νοημοσύνη, έπειτα δίνοντας μας τη

γλώσσα για να είναι ο αγγελιοφόρος του λόγου, έτσι ώστε να μπορεί να διακρίνει τις λέξεις, και καρπούς για να μας τρέφουν και βροχή από τον ουρανό για τα φυτά, για να αυξάνονται οι καρποί της γης και να έχουμε να πίνουμε. Επίσης, τρόπους προστασίας από το κρύο του χειμώνα, για να αποφεύγουμε την ψύχρα του ουρανού, και θαλασσινά ταξίδια για να ανταλλάσουμε με άλλους, ό,τι λείπει από τη χώρα μας. Και αυτά που μένουν κρυμμένα, και δεν μπορούμε να τα διακρίνουμε με σαφήνεια, οι μάντεις μας τα φανερώνουν εξετάζοντας τη φωτιά και τις πτυχές από τα εντόσθια, καθώς και από το πέταγμα των πτηνών.

 Ευριπίδης, Ικέτιδες, στ. 201-213

Οι αρχαιότεροι άνθρωποι διδάχτηκαν σιγά σιγά από την πείρα να καταφεύγουν σε

σπηλιές το χειμώνα και να αποθηκεύουν καρπούς που μπορούσαν να διατηρηθούν.

Μετά την ανακάλυψη της φωτιάς και άλλων χρήσιμων πραγμάτων επινόησαν σιγά σιγά διάφορες τέχνες και οτιδήποτε άλλο βοηθούσε στη ζωή του συνόλου. Γενικά, δάσκαλος του ανθρώπου σε όλα δεν ήταν τίποτε άλλο από την ανάγκη, που δίδασκε τις κατάλληλες δεξιότητες σε όποιον είχε από τη φύση την ικανότητα και είχε χέρια, λόγο, και ευφυΐα, για να τον βοηθούν στην κάθε περίσταση.

 Διόδωρος Σικελιώτης, Ιστορική Βιβλιοθήκη, 1,8,1-7

**↘Β. πολιτική αρετή (αἰδὼς-δίκη ἵν’ εἶεν κόσμοι τε και δεσμοὶ φιλίας συναγωγοί),ἀρετὴ ἀνδρός, εὐβουλία, πολιτική τέχνη (συσχετισμός εννοιών, περιεχόμενο καιτρόπος απόκτησης)**

«Το μάθημα [το οποίο διδάσκω] είναι η εὐβουλία, η σωστή σκέψη και λήψη

αποφάσεων τόσο για τα θέματα που αφορούν τα οἰκεῖα, την ιδιωτική ζωή, πώς

δηλαδή να διευθετεί κανείς με τον καλύτερο τρόπο τα ζητήματα του οἴκου του, όσο

και για τα θέματα που αφορούν την πόλη, ώστε να είναι κανείς όσο γίνεται πιο

ικανός να πράξει και να μιλήσει για τα πολιτικά θέματα».

«Άραγε», είπα εγώ [δηλ. ο Σωκράτης, που αφηγείται τη συζήτησή του με τον

Πρωταγόρα σε τρίτο φίλο του], «παρακολουθώ σωστά τα λεγόμενά σου; Γιατί απ'

ό,τι καταλαβαίνω, μιλάς για την πολιτική τέχνη και εννοείς πως αναλαμβάνεις νακάνεις τους άνδρες αγαθούς πολίτες».

«Αυτό ακριβώς, Σωκράτη», είπε, «είναι το μάθημα που ισχυρίζομαι πως διδάσκω».

 Πλάτων, Πρωταγόρας, 318e

 (από το σχολικό βιβλίο του Φιλοσοφικού Λόγου)

**↘Γ. Η πρώιμη διατύπωση του «κοινωνικού συμβολαίου» (αν και το ιστορικό**

**πλαίσιο είναι διαφορετικό) – Ανάδειξη α) κοινών σημείων προβληματισμού και β)**

**ερμηνείας της κοινωνικής κατάστασης του ανθρώπου**

Διατυπώνω την υπόθεση ότι φτάνει κάποια στιγμή που τα εμπόδια, με την

αντίστασή τους, ξεπερνούν τη φυσική ισχύ που κάθε άτομο μπορεί να διαθέτει για

την αυτοσυντήρησή του στη φυσική κατάσταση. Τότε αυτή η πρωτόγονη

κατάσταση δεν είναι δυνατό να διατηρηθεί, και το ανθρώπινο γένος θα είχε

εκλείψει, αν δεν άλλαζε τον τρόπο διαβίωσής του. […] Πλην όμως, καθώς οι

άνθρωποι δεν μπορούν να δημιουργούν καινούργιες μορφές φυσικής ισχύος, αλλά

μόνο να συνενώσουν και να καθοδηγήσουν τις ήδη υπάρχουσες, δεν έχουν άλλον

τρόπο για τη διαφύλαξη της ζωής παρά να ενωθούν σχηματίζοντας ένα σύνολο

δυνάμεων που να μπορεί να υπερνικά τις αντιστάσεις, να θέτει σε κίνηση τις

δυνάμεις αυτές με ένα μονάχα κίνητρο και να τις κάνει να ενεργούν εναρμονισμένα.

 J.J.Rousseau, Το κοινωνικό συμβόλαιο

 (από το σχολικό βιβλίο της Φιλοσοφίας)